PROFEETALLISESSA VAAKAKUPISSA
Nostakaa päänne! osa 11/12
Olette lämpimästi tervetulleita seuraamaan ohjelmaamme!
Taivas TV7:n kanava tarjoaa sinulle radikaalia sanomaa!
Tämän päivän aiheena on "Nostakaa päänne!".
Niin sanoi Jeesus opetuslapsilleen -
puhuessaan maailmanlopun tapahtumista.
Tämä ohjelma kuuluu sarjaan Profeetallisessa vaakakupissa.
Pyydämme Jumalan ja Pyhän Hengen läsnäoloa, -
kun luen Luuk. 21:25-28.
Pyhä Isä, rukoilen Sinua, -
ja Pyhä Henki, olemaan mukana tässä hetkessä.
Anna meidän kaikkien ymmärtää, että aika käy vähiin, -
ja että paluusi aika lähestyy.
Anna meidän olla mukana ja pyhittyä edelleen, -
jotta voisimme turvallisesti kohdata sen päivän.
Jeesuksen nimessä, aamen.
Luen Luukkaan evankeliumin luvusta 21:25-28: -
"Ja on oleva merkit auringossa ja kuussa ja tähdissä, -
ja ahdistus kansoilla maan päällä -
ja epätoivo, kun meri ja aallot pauhaavat.
Ja ihmiset menehtyvät peljätessään ja odottaessaan sitä, -
mikä maanpiiriä kohtaa; -
sillä taivaitten voimat järkkyvät.
Ja silloin he näkevät Ihmisen Pojan tulevan pilvessä -
suurella voimalla ja kirkkaudella.
Mutta kun nämä alkavat tapahtua, -
niin rohkaiskaa itsenne ja nostakaa päänne, -
sillä teidän vapautuksenne on lähellä."
Jeesus julisti sanomaa taivasten valtakunnasta -
ja kohtasi ihmisiä heidän heikkouksissaan.
Hän puhui usein myös lopun ajoista.
Lähtökohtana Jeesuksen puheessa on upea temppeli.
Herodes Suuri oli tehnyt siitä hyvin tunnetun -
teettämillään kaunistuksilla.
Tämä kaunis ylellinen temppeli herätti opetuslasten ihailun.
Se oli laajalti kuuluisa.
Herodes rakensi mielellään valtavista kivenlohkareista.
Siellä oli kallisarvoisia lahjoja -
kuten yhden portin raskaat pronssiovet.
Eräs rikas juutalainen Alexandriasta oli ne lahjoittanut.
Kaikki ihastelivat temppeliä.
Jeesus vastasi näihin kaikkiin ylistyssanoihin Matt. 24:2:ssa: -
"Tähän ei ole jäävä kiveä kiven päälle, maahan jaottamatta."
Temppelialue tuhottiin 70 jKr. niin täydellisesti, -
ettei voida täydellä varmuudella sanoa, missä temppelin paikka oli.
Keinotekoinen tasanko, jonka Herodes rakensi, on vielä jäljellä.
Siellä voidaan vieläkin nähdä sellaisia kivenjärkäleitä, -
jotka herättivät opetuslasten ihailun.
Tämä on lähtökohtana sille, kun Jeesus puhui takaisin tulostaan.
"Nostakaa päänne!"
Kohtaan tässä tekstissä -
toisaalta lamauttavaa kauhua -
mutta myös iloista odotusta.
Jeesus sanoo, että jossain vaiheessa tulevaisuudessa, -
jota ei ole lähemmin määritelty, Ihmisen Poika tulee takaisin.
Luukas sanoo myös tärkeitä asioita omasta lähteestään.
Häneltä kuulemme, että tulee syvän moraalittomuuden aika, -
ilman järkeä ja kohtuutta.
Mikään itsestään selvästi kuten ennen.
Tänään näemme ajan merkit haaksirikkoutuneessa taloudessa, -
rikkinäisissä kodeissa ja rikollisuuden kasvussa.
Näemme sen luonnossa, joka ikään kuin osoittaa mieltään -
tulvien ja maanjäristysten muodossa.
Näemme sen nälänhädässä ja kulkutaudeissa.
"Taivaan voimien" merkitystä ei tarkkaan tunneta.
Ilmaisu tarkoittaa myös "taivaan valtoja".
Kyseessä voivat olla henkivallat taivaan avaruuksissa, -
kuten Raamattu ilmoittaa. (Ef. 6:12)
"Sillä meillä ei ole taistelu verta ja lihaa vastaan, vaan -
tässä pimeydessä hallitsevia pahuuden henkiolentoja vastaan."
Joka tapauksessa se koskettaa maailmankaikkeuden perustuksia.
Tässä kohtaamme kaksi vastakkaista tapaa reagoida.
Paniikki ja kauhu tarttuvat epäuskoisiin.
Ihmiset ovat epätoivoisia.
Tämän päivän poliitikot ovat neuvottomia, -
kun etsitään ratkaisuja suurissa ja vaikeissa asioissa.
Kaikki puhuvat Lähi-idän tapahtumista -
varsinkin Syyriassa, jossa ISIS-sotilaat murhaavat, -
varastavat, raiskaavat ja näyttävät halveksuntansa ihmisiä kohtaan.
Maailman hallitsijat näyttävät olevan neuvottomia.
Kaikki näyttää hyödyttömältä.
Joillekin se on liikaa, eivätkä monet jaksa enää elää.
Se on asian toinen puoli.
Näemme sitä myös Skandinaviassa.
Mutta Kristukseen ja hänen Sanaansa uskova tietää, -
mitä on tapahtumassa.
Luuk. 21:28:ssa sanotaan: "Suorista itsesi, -
suorista selkäsi." Ilmaisu tarkoittaa sanatarkasti "nouse".
Sinun ei tarvitse kyyristellä kauhean ja käsittämättömän edessä.
Hän haluaa, että nostat pääsi ylös, ja näet Hänet, joka tulee.
Vanhurskas tietää, kuka on tulossa.
Kun kaikki tämä tapahtuu, kuten nyt on jo alkanut, -
alamme tuntea taivaallisen kevään tuoksua.
Jumalan valtakunta on lähellä.
Jotkut ovat yrittäneet määritellä aikoja ja hetkiä.
Siinä saamme olla hyvin varovaisia.
Opetuslapset kysyivät: "Milloin se tapahtuu?" (Matt. 24:3-42)
Vastaus kuului: "On paljon asioita, joiden täytyy tapahtua ensin."
Jeesus lisää, että lopun aika on otettava vakavasti.
Hän sanoo: "Se sukupolvi, joka näkee tämän alkavan tapahtua, -
ei katoa ennenkuin kaikki nämä tapahtuvat."
Luulen, että alkuseurakunta piti itseään sinä sukupolvena, -
joka saa nähdä Jeesuksen palaavan omana elinaikanaan.
Se on tärkeä edellytys sille, että voimme olla valmiina.
Luukas eli varmana siinä toivossa, -
vaikka hän ja Paavalikin, alkoivat huomata vanhoilla päivillään, -
etteivät he ehkä saisikaan nähdä sitä päivää.
"Tämä sukupolvi" ei välttämättä tarkoita "tätä sukupolvea".
Se voi joissakin evankeliumeiden kohdissa viitata juutalaisiin.
Se voi tarkoittaa ihmiskuntaa.
Sitä voidaan juutalaisten lähteiden ja Qumranin löytöjen mukaan -
käyttää kaikista, jotka elävät Messiaan päivinä ja lopun aikana, -
silloin kun Jumala on antanut maailman mennä loppusuoralle.
Sekä Markus että Matteus sanovat tässä yhteydessä: -
"... ei kukaan, paitsi Isä, ei edes Poika, tiedä sitä päivää."
Jeesus sanoo, että hän tulee kuin varas yöllä. (Matt. 24:35, 43)
"Taivas ja maa katoavat, mutta minun sanani eivät koskaan katoa."
En tiedä, mitä ajattelet, mutta Raamatun sanan mukaan -
voimme alkaa odottaa Jeesuksen paluuta melkein milloin vain.
Suuri osa Raamatun kirjoituksista on jo toteutunut.
Matt. 24:32 sanoo: "Mutta oppikaa viikunapuusta vertaus: -
kun sen oksa jo on tuore ja lehdet puhkeavat, niin te tiedätte, -
että kesä on lähellä."
Viikunapuuta käytetään Israelin vertauskuvana.
Muut puut kuvaavat muita kansakuntia.
On ihmeellistä seurata Israelia.
Kansakunta, joka oli "kuolleena" kahden vuosituhannen ajan, -
syntyy jälleen siksi, että Jumala on niin luvannut.
Kieli, joka oli kuolleena kahdentuhannen vuoden ajan, -
on taas olemassa yhdestä yksinkertaisesta syystä.
Jumala sanoo, että kun näet viikunapuun lehtien puhkeavan, -
niin tiedät, että kesä on lähellä.
Raamatussa sanotaan vielä selvemmin: -
"Kun näette hävityksen kauhistuksen -
seisovan pyhässä paikassa, -
silloin te myös tiedätte, että kesä on lähellä." (Matt. 24:15)
Olen vakuuttunut siitä, että elämme lopun ajassa.
Näemme yhden asian toisensa jälkeen tapahtuvan.
Ihmiset ovat epätoivoisia, kun meri ja aallot pauhaavat.
Meri ja aaltojen pauhu tarkoittavat ihmiskuntaa, -
joka ei tiedä, mitä tehdä.
Me elämme todella vakavia aikoja.
Jopa nykyajan ihmiset Skandinaviassa -
voivat nähdä, että Jumalan kello näyttää pian viimeisiä minuutteja.
Muutamalla sanalla voidaan kuvata eroa -
maallistuneen ihmisen ja kristityn -
olemassaoloa koskevien näkemyksien välillä.
Maallistuneelle aine ja energia ovat pysyviä, -
kun taas kaikki maan päällä sanottu ja ajateltu, -
myös Jeesuksesta, on suhteellista ja aikaan sidottua.
Näin sanoo maallistunut ihminen.
Raamatullisen uskon mukaan -
Jumala loi maailmankaikkeuden puhumallaan Sanalla.
Se myös loppuu, kun Jumala niin sanoo.
Ainoa asia maailmassamme, joka pysyy ikuisesti, on Sana, -
ja elämä, jonka se luo uskoviin.
Sen vuoksi on erittäin tärkeää, -
ettemme ole kiintyneitä tähän maailmaan.
Se merkitsisi tuhoa.
Se ei välttämättä tapahdu paheiden tai irstailujen kautta.
Jokapäiväiset huolet kiinnittävät myös mielen maailmaan.
Jos on kadottanut Kristuksen näkyvistään, -
on ratkaiseva päivä kuin ansa, -
johon joutuu ihminen, joka ei osannut aavistaa mitään.
Siksi otan todella huomioon ajatuksen Kristuksen paluusta.
Se on osa uskoani ja kristityn elämääni.
Kristillisyyteni ei ole pelkästään uskonnollisia asioita ja fraaseja.
Elämäni perustuu Jumalan Sanalle.
Jumalan Sanan mukaan uudet taivaat ja uusi maa valmistetaan.
Uusi Jerusalem tulee alas taivaasta -
valmistettuna niin kuin morsian, miehellensä kaunistettu.
Kuinka on ystäväni, kaipaatko sitä paikkaa?
Nostatko pääsi ylös, ja odotatko Vapahtajasi tuloa?
Onko kristillinen uskosi niin tuore, vahva ja uudistava, -
että voit joka päivä odottaa Hänen paluutaan?
Vaan onko uskosi niin heikko, kurja ja mitäänsanomaton, -
että ajattelet: Hän ei tule vielä takaisin.
Paavali murehti tällaisten ihmisten puolesta, jotka sanoivat: -
"Missä on lupaus hänen tulemuksestansa?
Sillä kaikki on pysynyt, niinkuin se on ollut luomakunnan alusta."
Toisin sanoen: "Hän ei tule vielä takaisin."
Kasvoin varhaisen helluntaiherätyksen piirissä -
ja tulin uskoon 50-luvun alussa.
Tuohon aikaan oli muutamia asioita, joista saarnattiin palavasti: -
Sinun täytyy pelastua, Jeesus tulee pian takaisin.
Sinun täytyy saada Pyhän Hengen voima elämäsi ylle.
Sinun pitää täyttyä Pyhän Hengen tulella ja odottaa Jeesusta.
Jotkut tyrmistyivät siitä julistuksesta.
Sen ajateltiin pelästyttäneen kuulijat.
Se ei ole aivan totuudenmukaista.
Ainakaan itse en kokenut kokenut lapsuudessani siten.
Kun kuulin, että Jeesus tulee takaisin, -
se oli kuin lupaus, jota en täysin käsittänyt, mutta uskoin siihen.
En tuntenut pelkoa asiaa kohtaan.
Silti ajattelin joskus: "Entäpä jos Jeesus tulee -
enkä saakaan olla mukana?"
Kun kaikki tämä alkaa tapahtua: "Ihmiset menehtyvät peljätessään -
ja odottaessaan sitä, mikä maanpiiriä kohtaa." (Luuk. 21:26)
Tunnistatko sen meidän ajassamme?
Näen sen hyvin selvästi.
Näetkö, kuinka ihmiset ovat ahdistuneita ja neuvottomia, -
kun suuri myrsky iskee?
Koko maailmamme on myrskyjä täynnä.
Näemme ajan merkkejä.
Merkkejä näkyy auringossa, -
kuussa ja tähdissä, ja maan päällä ihmiset ahdistuvat. (Mt. 24:29-30).
Näen sen kaikissa levottomissa ihmisissä.
Kotimaassani tarjoillaan enemmän onnen pillereitä asukasta kohden -
kuin missään toisessa maassa.
Näen nuoria, jotka pelkäävät ja miettivät, -
millaisen elämän he saavat.
Maalliset johtajatkaan eivät voi tarjota kovin paljon.
He tarjoavat korvikkeita ja usein valheita.
On tarjous, ja on lähde, on taivaallinen virta, -
Jeesuksen Kristuksen luona.
Toivon, että pääsisit hänen luokseen turvalliseen syliin.
Kun näet tämän kaiken tapahtuvan, ei sinun tarvitse pelätä, -
jos olet Jumalan lapsi.
Silloin näet jotakin muuta tapahtuvan itsellesi ja tiedät, -
että pian aika täyttyy ja saat olla Herran luona.
On välttämätöntä, että on selkeä rajalinja -
Jeesuksen paluulle valmiin joukon -
ja niiden välillä, jotka eivät ole valmiita.
Se rajalinja näkyy selvästi.
Se tulee päivä päivältä yhä selvemmäksi.
Voisin jatkaa tätä kauan ja osoittaa sinulle, -
kuinka uutislähetykset toinen toisensa jälkeen -
alkavat ikään kuin huutaa: "Aika on täyttynyt", kun aika loppuu.
Jes. 24:17-30:ssa sanotaan: "Aika kutistuu."
"Maa hoippuu ja hoipertelee niinkuin juopunut, -
huojuu niinkuin lehvämaja."
Niin horjuu maa tänään.
Aavistamme, että jotain suurta on tapahtumassa.
Itse odotan Jeesuksen paluuta.
Sitä ennen olen täysin vakuuttunut siitä, -
että vielä kerran saamme kokea armon ajan.
Silloin monet saavat kohdata Jeesuksen.
Olen aivan varma, että minulla on tänään kuulijoita, -
jotka olivat kerran valmiita kohtaamaan Jeesuksen, -
mutta tänään he tuntevat, etteivät ole.
Tiedätkö, sinä tulet olemaan valmis.
Rukoile kanssani lyhyt rukous. Tee se vakavalla mielellä.
Isä, Jeesuksen nimessä, auta minua vastaanottamaan pelastuksesi -
ja taipumaan sinun kallisarvoisen Sanasi edessä.
Puhdista sieluni ja henkeni, -
niin että totisesti uskallan kohdata sinut.
Herra, auta minua nostamaan pääni, kun näen kaiken tämän tapahtuvan.
Anna anteeksi heikkouteni.
Anna anteeksi uneliaisuuteni, ja anna minun herätä jälleen.
Anna minun valvoa siihen asti, kunnes Sinä haet minut taivaaseen.
Aamen.
Ajattele, että sinä ja minä saamme olla mukana tukemassa -
TV7:ää ja levittämässä ilosanomaa.
Tule jälleen mukaan antamaan runsas lahjasi, -
jotta voimme julistaa evankeliumia koko Skandinavian alueella, -
Jeesuksesta Kristuksesta!
Suomennos: Anneli Olin